
TISZAVASVÁRI VÁROS ÖNKORMÁNYZATA
KÉPVISELŐ-TESTÜLETÉNEK
176/2026. (VI.25.) Kt. számú 
határozata

A Kornisné Központ gazdálkodási jogkörének módosításáról
Tiszavasvári Város Önkormányzata Képviselő-testülete „A Kornisné Liptay Elza Szociális és Gyermekjóléti Központtal kötendő munkamegosztási megállapodás elfogadásáról” tárgyú előterjesztést megtárgyalta és az alábbi döntést hozta: 

I.1. Elfogadja a Kornisné Liptay Elza Szociális és Gyermekjóléti Központ (székhelye: 4440 Tiszavasvári, Vasvári Pál út 87. szám, törzskönyvi azonosítója: 815150, képviseli: Dr. Molnár Tímea intézményvezető) és a Tiszavasvári Polgármesteri Hivatal (székhelye: 4440 Tiszavasvári, Városháza tér 4. képviseli: Dr. Kovács János jegyző) közötti – a Kornisné Központ gazdasági és humánpolitikai (munkaügyi) feladatainak ügyintézésére, operatív gazdálkodásának lebonyolítására és a felelősségvállalás rendjére vonatkozó - munkamegosztási megállapodást, a határozat 1. melléklete szerinti tartalommal.  

I.2. Felkéri az érintett költségvetési szervek vezetőit a megállapodás aláírására. 

Határidő: 2026. június 30.			Felelős: Dr. Molnár Tímea intézményvezető
							  Dr. Kovács János jegyző



                    Balázsi Csilla                                             Dr. Kovács János
                    polgármester                                                      jegyző

176/2026.(VI.25.) Kt. határozat 1. melléklete
Munkamegosztási megállapodás


mely létrejött - az államháztartásról szóló törvény végrehajtásáról szóló 368/2011. (XII. 31.) Korm. rendelet (továbbiakban: Ávr.) 9. § (5) (5a) bekezdésében kapott felhatalmazás alapján, figyelembe véve az Ávr. 7. § (1) bekezdéseiben előírt szempontokat – 

egyrészről Tiszavasvári Polgármesteri Hivatal - továbbiakban: Polgármesteri Hivatal - székhelye: 4440 Tiszavasvári, Városháza tér 4. adószáma: 15404761-2-15, képviseli: Dr. Kovács János jegyző) 

másrészről Kornisné Liptay Elza Szociális és Gyermekjóléti Központ - továbbiakban Kornisné Központ – székhelye: 4440 Tiszavasvári, Vasvári Pál út 87. sz., törzskönyvi azonosítója 815150 képviseli: Dr. Molnár Tímea intézményvezető

között az alulírott napon és helyen, az alábbi feltételekkel:

1. Általános rendelezések

1.1 Tiszavasvári Város Önkormányzata Képviselő-testülete a 145/2026. (V.21.) Kt. számú határozatával az alábbiakról döntött: 
- A Kornisné Liptay Elza Szociális és Gyermekjóléti Központ (székhelye: 4440 Tiszavasvári, Vasvári Pál út 87. szám, törzskönyvi azonosítója: 815150 képviseli: Dr. Molnár Tímea intézményvezető) gazdálkodási jogköre 2026. július 1. napjától önálló gazdálkodóról nem önálló gazdálkodóra módosul. 
- Az intézmény gazdasági és humánpolitikai (munkaügyi) feladatainak ügyintézését, operatív gazdálkodásának bonyolítását az intézménnyel a munkamegosztás és a felelősségvállalás rendjére vonatkozó megállapodásban foglaltak szerint, - az államháztartásról szóló 2011. évi CXCV. törvény 10. §-ában, valamint az államháztartási törvény végrehajtásáról szóló 368/2011. (XII.31.) Korm. rendelet 9. §-ában foglaltak alapján - 2026. július 1. napjától a Tiszavasvári Polgármesteri Hivatal (székhely: 4440 Tiszavasvári, Városháza tér 4. sz.) látja el. 

1.2 A munkamegosztási megállapodás célja, hogy a munkamegosztás és a felelősségvállalás szakszerű rendjének szabályozása mellett a hatékony, takarékos és ésszerű intézményi gazdálkodás kereteit megteremtse.

0. A Polgármesteri Hivatal biztosítja a szabályszerű, törvényes, valamint az önkormányzat mindenkor érvényben lévő rendelkezéseinek megfelelő gazdálkodás feltételeit.

2. Az együttműködés területei, feladatai a gazdálkodás során

2.1 Az irányító szerv által kijelölt költségvetési szerv azonosító adatai:

Név: Tiszavasvári Polgármesteri Hivatal
Cím: 4440 Tiszavasvári, Városháza tér 4.
Bankszámla száma: 11744144-15732468
PIR törzsszáma: 404761


2.2 A gazdasági szervezettel nem rendelkező költségvetési szerv azonosító adatai:

Név: Kornisné Liptay Elza Szociális és Gyermekjóléti Központ 
Cím: 4440 Tiszavasvári, Vasvári Pál út 87.
Bankszámla száma: 11744144-15815150
PIR törzsszáma: 815150

2.3 A megjelölt gazdasági szervezettel nem rendelkező intézménye részére az előző pontban felsorolt feladatait a Polgármesteri Hivatal az állományába tartozó alkalmazottakkal látja el. Mindazokat a gazdálkodási feladatokat, melyek szervezeti és személyi feltételei az Intézménynél nincsenek meg, a Polgármesteri Hivatal látja el. 

2.4. A munkamegosztási megállapodás nem sértheti a Kornisné Központ gazdálkodási, szakmai döntésjogi rendszerét, önálló jogi személyiségét és felelősségét. 

2.5 A Kornisné Központ a Polgármesteri Hivatal számviteli politikája keretében elkészített valamennyi pénzügyi szabályzat (különösen: leltárkészítési és leltározási szabályzata, az eszközök és források értékelési szabályzata, a pénzkezelési szabályzat, önköltség számítási szabályzat, a felesleges vagyontárgyak hasznosításának és selejtezésének szabályzata és a számlarend) előírásait kötelező érvénnyel betartják.
Ezen pénzügyi vonatkozású szabályzatokat a Polgármesteri Hivatal megküldi az intézmények részére is. 

2.6. A gazdasági eseményekhez kapcsolódó, azok során keletkezett bizonylatokat, ügyiratokat az Kornisné Központ és a Polgármesteri Hivatal között átadás-átvételi könyvvel vagy tértivevénnyel kell kézbesíteni, melyből megállapítható, hogy a keletkezett iratot (bizonylatot) kinek és mikor adták át ügyintézés végett. Az Kornisné Központ a teljesítésigazolással ellátott, engedélyezett számlákat a kézhezvételtől számított 5 munkanapon belül köteles a Polgármesteri Hivatal részére megküldeni.  

2.7. A Polgármesteri Hivatal vezeti a kötelezettségvállalások teljeskörű nyilvántartását.

2.8. A Polgármesteri Hivatal vezeti a főkönyvi könyvelést és gondoskodik a jogszabályokban előírt adatszolgáltatási kötelezettségek teljesítéséről.

2.9 A Polgármesteri Hivatal feladatai még: 
- tárgyi eszközök nyilvántartása
- létszám és bérnyilvántartás
- bevallások elkészítése (pl.: ÁFA, rehabilitációs hozzájárulási adó, cégautó adó, stb.)
- előírt pénzügyi szabályzatok elkészítése
- leltárak kiértékelése
- éves költségvetés elkészítése, szükség esetén módosítása

2.10.  A Kornisné Központ feladatai az alábbiak: 
- készletbeszerzés, szolgáltatás megrendelés és egyéb beszerzések
- számlák kibocsájtása
- bizonylatok könyvelésre történő előkészítése és azok megküldése
- leltárak elkészítése
- selejtezési javaslatok készítése
- előirányzat módosítás kezdeményezése
- anyagok, készletek nyilvántartása
- lakók letéti és zsebpénztárának kezelése

2.11. A Kornisné Központ önálló bankszámlával és házipénztárral rendelkezik. 

3. Az éves költségvetés tervezése

3.1. A központi költségvetésről szóló törvényben biztosított központi költségvetési támogatásokhoz kapcsolódó mutatószámokról, létszámadatokról a Kornisné Központ vezetője adatot szolgáltat.

3.2. Az intézményvezető javaslatára a Polgármesteri Hivatal Pénzügyi és Gazdálkodási Osztálya elkészíti a költségvetés tervezetet, melyet egyeztet az Intézménnyel.

3.3. Az egyeztetést követően a Polgármesteri Hivatal előkészíti az önkormányzat költségvetési rendelet-tervezetét. 

4. Az éves költségvetési előirányzatok megváltoztatása

4.1. A Kornisné Központ vezetője a számukra a saját költségvetésében meghatározott előirányzatok felhasználásáért felelnek, ezen felül kötelesek feladataik ellátásáról, munkafolyamataik megszervezéséről oly módon gondoskodni, hogy az biztosítsa a Polgármesteri Hivatal költségvetésében a részére megállapított előirányzatok takarékos felhasználását.

4.2. Az előirányzatok módosításával kapcsolatos mindenkori eljárási rendet az önkormányzat költségvetési rendelete tartalmazza.
A Kornisné Központ előirányzat módosítási igényét a Polgármesteri Hivatal felé – minden hónap 10. napjáig jelzi. 

4.3. Az előirányzat módosítását az Intézményvezető egyidejű tájékoztatásával a Polgármesteri Hivatal is kezdeményezheti, melyben megjelöli annak fedezetét (átvett pénzeszköz, bevételi többlet, stb.) és a kiadási előirányzatot, melyre a felhasználás történik.

4.4. A Polgármesteri Hivatal és a Kornisné Központ a többletbevételük terhére, a felhalmozási jellegű kiadási előirányzataikat saját hatáskörben nem emelhetik fel, csak a képviselő-testület döntését követően.

4.5. A Kornisné Központ beruházási és felújítási tevékenységet (felhalmozási kiadásokat) csak a Képviselő-testület által a költségvetési rendeletében meghatározottak szerint végezhetnek. 

5. Kötelezettségvállalás, utalványozás, ellenjegyzés, érvényesítés és teljesítés igazolás rendje

5.1. A Polgármesteri Hivatal által elkészített gazdálkodási szabályzatban meghatározott rend szerint történnek a kötelezettségvállalás, utalványozás, pénzügyi ellenjegyzés, érvényesítés és teljesítés igazolási feladatok ellátásai.

5.2. Kötelezettséget a Kornisné Központ vezetője vállalhat írásban, a Polgármesteri Hivatal erre kijelölt pénzügyi ellenjegyző személye ellenjegyzése mellett. 
Kötelezettséget az Intézményvezető saját nevében a képviselő-testület által jóváhagyott előirányzatok mértékéig vállalhat. A kötelezettségvállalás során a megrendelő a számlát a gazdasági szervezettel nem rendelkező költségvetési szerv részére kell kiállítani. 

5.3. A szakmai teljesítés igazolás az Intézmény által történik. A teljesítés igazolás elvégzésére a költségvetési szerv vezetője általa írásban kijelölt a költségvetési szerv állományába tartozó személy jogosult. 

5.4. Kötelezettségvállalás a Polgármesteri Hivatal Pénzügyi és Gazdálkodási Osztályának vezetője - vagy az általa írásban (Gazdálkodási szabályzatban meghatározottak alapján) kijelölt köztisztviselő - ellenjegyzése után csak írásban történhet. 

5.5. A kötelezettségvállalásokról a Polgármesteri Hivatal analitikus nyilvántartást vezet.

5.6. Kötelezettséget vállalni csak pénzügyi ellenjegyzés után, a pénzügyi teljesítés esedékességét megelőzően, írásban lehet. A pénzügyi ellenjegyzőnek meg kell győződnie arról, hogy a szabad előirányzat rendelkezésre áll, a tervezett kifizetési időpontokban a pénzügyi fedezet biztosított, és a kötelezettségvállalás nem sérti a gazdálkodásra vonatkozó szabályokat.

6. Pénzkezelés

6.1. A Kornisné Központ önálló bankszámlával és elkülönített házipénztárral rendelkezik. A pénzforgalom lebonyolítását mind a bankszámlák, mind a házipénztár tekintetében a Polgármesteri Hivatal látja el a pénzkezelési szabályzatban és a kiadások készpénzben történő teljesítésének eseteiről szóló önkormányzati rendeletben foglaltaknak megfelelően. 

6.2. A Kornisné Központ a készpénzben történő kifizetések lebonyolítására a házipénztárból jogosult a beszerzések lebonyolításának szabályzata és a pénzkezelési szabályzat alapján vásárlási előleget felvenni, mellyel a felvételtől számított 30 napon belül el kell számolni. 

6.3. A Kornisné Központ az általa készpénzben beszedett bevételeket kiadásai teljesítésére nem fordíthatja, azt köteles a házipénztárba, vagy a Kornisné Központ bankszámlájára teljes egészében befizetni. A beszedett összeg őrzéséért a vezető által beszedéssel megbízott dolgozó teljes anyagi felelősséggel tartozik.

7. A személyi juttatásokkal és a munkaerővel való gazdálkodás szabályai, a humánpolitikai feladatok ellátása

7.1. A képviselő-testület által jóváhagyott előirányzaton és létszám kereteken belül a munkáltatói jogok gyakorlása a Kornisné Központ vezetőjének a feladat- és hatásköre.

7.2. A Kornisné Központ létrejövő jogviszonyok létesítésével és megszüntetésével kapcsolatos ügyintézés (különösen: kinevezési okirat, átsorolás, munkaszerződés, megbízási szerződés, jogviszony megszüntető iratok elkészítései, elszámoló-lap elkészítése,), a munkaügyi feladatokhoz kapcsolódó adminisztrációs feladatok a Polgármesteri Hivatal humánpolitikai feladatai.

7.3. A Polgármesteri Hivatal kijelölt munkatársa(i) végzik a KIRA rendszeren keresztül az intézménnyel kapcsolatos mindennemű munkaügyi és személyi adminisztrációt. 

7.5. Az Intézményvezető önálló bérgazdálkodói jogkört gyakorol. Az üres álláshely betöltésére vonatkozó döntés a költségvetési rendeletben meghatározott módon történhet.  

7.6. A Kornisné Központ szakmai alapfeladata ellátása során szolgáltatási szerződést külső személlyel, szervezettel csak jogszabályban vagy a képviselő-testület által meghatározott feltételek szerinti feladatok elvégzésére köthet. 

7.7. Az intézmény a számfejtéséhez szükséges adatokat az alábbiak szerint küldi meg a Polgármesteri Hivatal részére: 

· a betegszabadságot és táppénzt igazoló orvosi dokumentumokat az intézménybe beérkezést követően haladéktalanul;

· a pótlékok mértékének meghatározásához szükséges kimutatást legkésőbb a tárgyhót követő hónap 10. napjáig; 

· az intézménybe történő bejáráshoz útnyilvántartó nyomtatvány, valamint bérlet megvásárlásáról szóló igazolás legkésőbb tárgyhó 10. napjáig 

· havi kiküldetési rendelvényt legkésőbb tárgyhó 10. napjáig 

· havi munkaidő beosztás tervezetet legkésőbb tárgyhó 10. napjáig
· tényadatokkal aktualizált beosztást legkésőbb a havi bérszámfejtést megelőző 3. napig  

· havi távollétjelentést (a munkából való távolmaradás betegszabadság, táppénz, rendes szabadság igénybevétele, valamint egyéb okból) legkésőbb a havi bérszámfejtést megelőző 3. napig;

· megbízási szerződések kifizetését alátámasztó dokumentumokat a kifizetési határidőt megelőző legkésőbb 5. napig.

A bérszámfejtés várható dátumáról a Polgármesteri Hivatal nyújt tájékoztatást a bérszámfejtési rendszer (KIRA) adatai alapján.

7.8. A Kornisné Központ vezeti a dolgozói szabadság nyilvántartását, gondoskodik a jelenléti ívek vezetéséről, ezeket havonta összesíti, és megküldi a Polgármesteri Hivatal részére. 

7.9 A Polgármesteri Hivatal és a Kornisné Központ vezetője vagy az általa megbízott helyettes mindenkor együttműködik a pénzügyi szabályzatoknak megfelelően. Munkaügyi kérdésekben a Polgármesteri Hivatal igazolja, hogy az álláshely és a bér rendelkezésre áll-e.  

8. Beszámolás

8.1. A Kornisné Központ vagyoni és pénzügyi helyzetével kapcsolatos könyvvezetési, nyilvántartási, adatszolgáltatási és beszámolási kötelezettség teljesítése a Polgármesteri Hivatal feladata.

8.2. A könyvviteli mérleg alátámasztását szolgáló leltározás (mennyiségben vagy egyeztetéssel) elvégzésének időpontját, felelőseit és helyszíneit a leltározási szabályzat tartalmazza. 

8.3. A Kornisné Központ szakmai feladatellátását bemutató szöveges beszámoló elkészítése az intézmény vezetőjének a feladata.

9. A belső kontrollrendszer és a belső ellenőrzés

9.1. A Polgármesteri Hivatal és a Kornisné Központ vezetője az általa vezetett költségvetési szerv vonatkozásában köteles a belső kontrollrendszer keretében kialakítani, működtetni és fejleszteni a kontrollkörnyezetet, a kockázatkezelési rendszert, a kontrolltevékenységeket, az információ és kommunikációs rendszert, továbbá a nyomon követési rendszert.

9.2. A belső kontrollrendszer kialakításánál figyelembe kell venni a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet előírásait, továbbá az államháztartásért felelős miniszter által közzétett módszertani útmutatókban leírtakat.

9.3. A Kornisné Központ vezetője a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 1. mellékletében meghatározottakkal összhangban kötelesek írásban értékelni a kialakított kontrollrendszer minőségét, melyről a Polgármesteri Hivatalt is tájékoztatják. 

9.4. A Polgármesteri Hivatal és az intézmény belső ellenőrzését megbízási jogviszonyban megbízott belső ellenőr végzi. Belső ellenőrzésre a kockázatelemzéssel alátámasztott éves belső ellenőrzési tervben meghatározottak szerint kerül sor. 
A Kornisné Központ vezetője részt vesz a belső ellenőrzés értékeléséről készülő éves beszámoló elkészítésében, amit a Polgármesteri Hivatal készít el.


10. Záró rendelkezések

A megállapodás 2026. július 1. napjától lép hatályba és az ebben foglaltakat e naptól kezdve kell alkalmazni.

Tiszavasvári, 2026. ……………




        Dr. Kovács János jegyző			Dr. Molnár Tímea intézményvezető
Tiszavasvári Polgármesteri Hivatal		              Kornisné Központ


